SAITUAL NGO CO-ORDINATION COMMITTEE 2024 VAWI 1-NA NEIH A NI,"1428/2024-2025 Dated Saitual, the 2nd August: Ni 1.08.2024 (Thawhlehni) zan dar 7:15 pm khan Sub-Hqrs. YMA, Saitual Committee room-ah NGO Co-ordination committee 2024 vawi 1-na neih a ni. He committee hi Pu K. Lalthangvunga, Vice President, Saitual YMA-in kai hruaiin, thupui pawimawh tak tak an ngaihtuah ho a ni. He hunah hian Saitual District NGO Co-ordination committee body siam chungchang an sawi hova, OB leh Committee member-te an ruat nghal bawk a ni. Legal Awareness ni 16.8.2024 (Zirtawpni) a neih turah ruahmanna an siam nghal a, MUP, MHIP, YMA Branch tin atangin aiawh mi paruk theuh tel tura ruahman niin, District MUP OB, Sub-Hqrs. YMA OB, leh Sub-Hqrs. MHIP OB te tel tura beisei an ni. Saitual District NGO Co-ordination body Office Bearers leh Committee member-te siam a nih tak avangin, WhatsApp group siam rel a ni a, group siam hi Pu K. Lalremruata SYMA Asst. Secretary kuta dah a ni. He committee-ah hian Ruihhlo do chungchanga hmalakna tura ruahmanna siam a ni a, District Jail-a ruihhlo ngaite puala hmalakna tur neih a rem leh rem loh chungchang ngun taka an ngaihtuah hnuah, nei tura hmalak rel a ni. NGO Co-ordination committee hi a lian zawkin Chawnpui YMA Hall-ah ni 19.08.2024 (Thawhtanni) a koh tura rel a ni a. Ruihhlo dona atan hian hmalak ngai apiang bawhzui a, DC-a len luh bakah AIG Aizawlah lehkha siam tura hmalak tum a ni bawk. He hun hi Pu K. Lalremruata, Asst. Secretary-in tawngtainain a khar a ni. Attachment Loading attachment...",Dated: 2 nd Aug 24 6:46 PM,https://dipr.mizoram.gov.in/post/saitual-ngo-co-ordination-committee-2024-vawi-1-na-neih-a-ni